stanford-oval/wikipedia huggingface dataset:
Andranik Markarjan

Andranik Markarjan
Andranik Markarjan (arm. Անդրանիկ Մարգարյան, Andranik Margaryan) (12. kesäkuuta 1951 Jerevan, Armenian SNT – 25. maaliskuuta 2007) oli armenialainen poliitikko ja maan pääministeri vuoden 2000 toukokuusta kuolemaansa asti. Markarjan nimitettiin pääministeriksi Sargsjanin veljesten jälkeen. Armenian republikaanipuoluetta edustanut Markarjan nousi ministeriksi 2. toukokuuta 2000 erotetun Aram Sargsjanin jälkeen. Tämä oli ehtinyt olla virassa runsaan puoli vuotta murhatun veljensä Vazgen Sargsjanin jälkeen.
Markarjan osallistui Armenian politiikkaan 1960-luvulta lähtien. Vuonna 1968 hänestä tuli Neuvostoliitossa kielletyn Kansallisen yhtenäisyyden puolueen jäsen. Markarjan toimi puolueen hallituksessa vuodesta 1973. Hän haaveili itsenäisestä demokraattisesta Armeniasta ja oli Neuvostoliiton totalitaarisuuden voimakas kriitikko. Markarjan pidätettiin vuonna 1974 ja tuomittiin kahdeksi vuodeksi vankilaan epäisänmaallisten ajatusten ja toimien levittämisestä.
Armenian itsenäistymisen jälkeen vuonna 1992 Markarjanista tuli Armenian republikaanipuolueen jäsen. Hän vaikutti puolueen ideologian kehittymiseen ja toimi puolueen hallituksen puheenjohtajana vuodesta 1993 kuolemaansa saakka.
Vuonna 1999 sydänleikkauksessa ollut Markarjan kuoli sydänkohtaukseen vuonna 2007. Hän oli naimisissa ja hänellä oli kolme lasta.
BioShock Infinite

| BioShock Infinite |
| --- | --- |

Kehittäjä:  Irrational Games
Julkaisija:  2K Games
Jakelija:  Take-Two Interactive, Steam, Humble Store, Nintendo eShop, PlayStation Store, PlayStation Now, GOG.com, Microsoft Store ja Epic Games Store
Ohjaaja:  Ken Levine
Suunnittelija:  Ken Levine
Käsikirjoittaja:  Ken Levine
Säveltäjä:  Garry Schyman Assaf Rinde Jim Bonney
Pelisarja:  BioShock
Pelimoottori:  Unreal Engine 3
Julkaistu:  26. maaliskuuta 2013
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  OFLC: MA15+ CERO: D ESRB: M  Virheellinen ESRB-arvo PEGI: 18  USK: 18
Alusta:  Microsoft Windows, Macintosh, PlayStation 3, Xbox 360, PlayStation 4, Xbox One
Jakelumuoto:  Blu-ray-levy, DVD+R DL, digitaalinen jakelu, optinen levy ja digitaalinen lataus
Lisää peliartikkeleitaVideopelien teemasivulla
Infobox OK  : 
BioShock Infinite on Irrational Gamesin kehittämä ja 2K Gamesin julkaisema ensimmäisen persoonan ammuntapeli. Peli on BioShock-sarjan kolmas osa, BioShock 2:n jälkeen, tosin se ei ole jatkoa edellisiin BioShock-peleihin vaikkakin samoja piirteitä löytyykin runsaasti.
Juoni

BioShock Infinite sijoittuu Columbiaan vuonna 1912, joka on taivaalla leijaileva värikäs kaupunki. USA rakensi kaupungin maailmannäyttelyä varten, mutta kun sieltä pommitettiin siviilejä, kaupunki on elänyt täydellisessä kaaoksessa. Pelaaja ohjaa entistä agenttia, Booker DeWittiä, joka on palkattu pelastamaan Elizabethin vankeudesta. Elizabethiä vartioi kuitenkin Songbird, joka on mystinen laulava vanginvartija. Elizabethillä on kuitenkin sangen outoja voimia, joista hän on itsekin hämillään.Voimat auttavat agenttia tiukoissa paikoissa tuoden lisää ammuksia, suojaa tai vaikkapa uusia kulkureittejä. Pakomatka Elizabethin kanssa Songbird kannoillaan on yhdistelmä toimintaa, seikkailua ja jännitystä.
Ääninäyttelijät

| 0 | 1 | 2 |
| --- | --- | --- |
|   Troy Baker   | … |   Booker DeWitt   |
|   Courtnee Draper   | … |   Elizabeth   |
Vastaanotto

Metacritic kerääjäsivustolla pelillä on 94/100 pistettä.
Peli on saanut Game Critics Awards -palkinnon messujen parhaana pelinä.
Aiheesta muualla

BioShock Infinite MobyGamesissa (englanniksi)
BioShock Infinite Internet Movie Databasessa (englanniksi)
Alppihiihto olympialaisissa

Alppihiihto on ollut talviolympialaisten ohjelmassa sekä miesten että naisten kilpailuissa vuoden 1936 talviolympialaisista lähtien. Ensimmäisissä olympialaisissa kilpailtiin alppiyhdistetyssä ja seuraavissa vuoden 1948 talviolympialaisista olympialaisissa kilpailtiin erikseen syöksylaskussa ja pujottelussa. Syöksylasku ja pujottelu ovat olleet siitä asti kilpailuohjelmassa. Nykyisin kilpailutapahtumia on sekä miehillä että naisilla viisi. Menestynein maa olympialaisten alppihiihdossa on Itävalta.
Tapahtumat

|  Alppihiihto> Miesten kilpailut |  Alppihiihto> 36 |  Alppihiihto> 48 |  Alppihiihto> 52 |  Alppihiihto> 56 |  Alppihiihto> 60 |  Alppihiihto> 64 |  Alppihiihto> 68 |  Alppihiihto> 72 |  Alppihiihto> 76 |  Alppihiihto> 80 |  Alppihiihto> 84 |  Alppihiihto> 88 |  Alppihiihto> 92 |  Alppihiihto> 94 |  Alppihiihto> 98 |  Alppihiihto> 02 |  Alppihiihto> 06 |  Alppihiihto> 10 |  Alppihiihto> 14 |  Alppihiihto> 18 |  Alppihiihto>  |  Alppihiihto>  |  Alppihiihto>  |  Alppihiihto>  |  Alppihiihto>  |  Alppihiihto>  |  Alppihiihto>  |  Alppihiihto>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Alppiyhdistetty | X | X | - | - | - | - | - | - | - | - | X | X | X | X | X | X | X | X | X | X |  |  |  |  |  |  |  |  |
| Syöksylasku | - | X | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Pujottelu | - | X | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Suurpujottelu | - | - | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Supersuurpujottelu | - | - | - | - | - | - | - | - | - | - | - | X | X | X | X | X | X | X | X | X |  |  |  |  |  |  |  |  |
| Naisten kilpailut | 36 | 48 | 52 | 56 | 60 | 64 | 68 | 72 | 76 | 80 | 84 | 88 | 92 | 94 | 98 | 02 | 06 | 10 | 14 | 18 |  |  |  |  |  |  |  |  |
| Alppiyhdistetty | X | X | - | - | - | - | - | - | - | - | X | X | X | X | X | X | X | X | X | X |  |  |  |  |  |  |  |  |
| Syöksylasku | - | X | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Pujottelu | - | X | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Suurpujottelu | - | - | X | X | X | X | X | X | X | X | X | X | X | X | X | X | X | X | X | X |  |  |  |  |  |  |  |  |
| Supersuurpujottelu | - | - | - | - | - | - | - | - | - | - | - | X | X | X | X | X | X | X | X | X |  |  |  |  |  |  |  |  |
Mitalitaulukko

| Alppihiihdon olympiamitalit> Sija | Alppihiihdon olympiamitalit> Maa | Alppihiihdon olympiamitalit> Kultaa | Alppihiihdon olympiamitalit> Hopeaa | Alppihiihdon olympiamitalit> Pronssia | Alppihiihdon olympiamitalit> Yhteensä |
| --- | --- | --- | --- | --- | --- |
| 1 |  Itävalta | 34 | 39 | 41 | 114 |
| 2 |  Sveitsi | 20 | 19 | 20 | 59 |
| 3 |  Yhdysvallat | 16 | 19 | 9 | 44 |
| 4 |  Ranska | 15 | 15 | 15 | 45 |
| 5 |  Italia | 13 | 9 | 8 | 30 |
| 6 |  Saksa | 12 | 7 | 7 | 26 |
| 7 |  Norja | 10 | 9 | 10 | 29 |
| 8 |  Ruotsi | 5 | 2 | 9 | 16 |
| 9 |  Kroatia | 4 | 6 | 0 | 10 |
| 10 |  Kanada | 4 | 1 | 6 | 11 |
| 11 |  Länsi-Saksa | 3 | 5 | 1 | 9 |
| 12 |  Liechtenstein | 2 | 2 | 5 | 9 |
| 13 |  Slovenia | 2 | 2 | 3 | 7 |
| 14 |  Saksojen yhteisjoukkue | 2 | 1 | 2 | 5 |
| 15 |  Espanja | 1 | 0 | 1 | 2 |
| 16 |  Jugoslavia | 0 | 2 | 0 | 2 |
| 16 |  Luxemburg | 0 | 2 | 0 | 2 |
| 18 |  Venäjä | 0 | 1 | 0 | 1 |
| 18 |  Suomi | 0 | 1 | 0 | 1 |
| 18 |  Japani | 0 | 1 | 0 | 1 |
| 18 |  Uusi-Seelanti | 0 | 1 | 0 | 1 |
| 22 |  Neuvostoliitto | 0 | 0 | 1 | 1 |
| 22 |  Tšekki | 0 | 0 | 1 | 1 |
| Yhteensä | Yhteensä | 143 | 144 | 141 | 428 |
Lähde: Alpine Skiing Sports Reference. Viitattu 23.12.2016. (englanniksi)
Alppihiihdon nuorten maailmanmestaruuskilpailut 2023

Alppihiihdon nuorten maailmanmestaruuskilpailut 2023 pidetään St. Antonissa Itävallassa 19.-25. tammikuuta. Ensimmäistä kertaa alppiyhdistetty järjestetään joukkuekilpailuna.
Kilpailuohjelma > Miehet

| Päivämäärä | Laji | Voittaja | Toinen | Kolmas |
| --- | --- | --- | --- | --- |
| 19.1.2023 | Syöksylasku |  Rok Aznoh |  Alban Elezi Cannaferina |  Livio Hiltbrand |
| 20.1.2023 | Supersuurpujottelu |  Livio Hiltbrand |  Lenz Hächler |  Vincent Wieser |
| 20.1.2023 | Joukkuelappiyhdistetty |  Corrado Barbera  Marco Abbruzzese |  Nicko Palamaras  Luis Vogt |  Jakob Greber  Vincent Wieser |
| 22.1.2023 | Suurpujottelu |  |  |  |
| 25.1.2023 | Pujottelu |  |  |  |
Kilpailuohjelma > Naiset

Lippukuvake
| Päivämäärä | Laji | Voittaja | Toinen | Kolmas |
| --- | --- | --- | --- | --- |
| 19.1.2023 | Syöksylasku |  Stefanie Grob | Vicky Bernardi |  Pernille Dyrstad Lydersen |
| 20.1.2023 | Supersuurpujottelu |  Lara Colturi |  Stefanie Grob |  Alice Calaba |
| 20.1.2023 | Joukkuealppiyhdistetty |  Stefanie Grob |  Elina Lipp  Emma Aicher |  Beatrice Sola  Alice Calaba |
| 21.1.2023 | Suurpujottelu |  Hanna Aronsson Elfman |  Stefanie Grob |  Lara Colturi |
| 24.1.2023 | Pujottelu |  |  |  |
Kilpailuohjelma > Joukkuekilpailu

| Päivämäärä | Voittaja | Toinen | Kolmas |
| --- | --- | --- | --- |
23.1.2023:
Benoit

Benoit, Benoît tai Benoist on ranskankielinen etunimi ja sukunimi, joka esiintyy mm. seuraavilla henkilöillä:
Sukunimi

Alain de Benoist (s. 1943), ranskalainen filosofi
Marie-Guillemine Benoist (1768–1826), ranskalainen taidemaalari
Melissa Benoist (s. 1988), yhdysvaltalainen näyttelijä ja laulaja
André Benoit (s. 1984), kanadalainen jääkiekkoilija
Chris Benoit (1967–2007), kanadalainen ammattipainija
Jean-Marie Benoît Balla (1959–2017), kamerunilainen roomalaiskatolinen piispa
Joan Benoit (s. 1957), ensimmäinen yhdysvaltalainen naisten mestari olympialaisten maratonissa
Maurice Benoit ("Moe") (1932–2013), kanadalainen jääkiekkoilija
Pierre Benoit (1886–1962), ranskalainen kirjailija
Simon Benoit (s. 1998), kanadalainen jääkiekkoilija
Tab Benoit (s. 1967), yhdysvaltalainen blueskitaristi
Tessa Benoit (s. 1977), yhdysvaltalainen hiihtäjä
Etunimi

Benoît Assou-Ekotto (s. 1984), kamerunilainen jalkapalloilija
Benoît Biteau (s. 1967), ranskalainen poliitikko ja europarlamentaarikko
Benoît Boutet (s. 1960), kanadalainen oopperalaulaja, äänialaltaan tenori
Benoît-Théophile de Chevron Villette (1587–1658), ranskalainen roomalaiskatolinen arkkipiispa
Benoît Cheyrou (s. 1981), ranskalainen jalkapalloilija
Benoît Paul Émile Clapeyron (1799–1864), ranskalainen insinööri
Benoît Constant Coquelin eli Coquelin vanhempi eli Coquelin aîné (1841–1908), ranskalainen näyttelijä
Benoît Costil (s. 1987), ranskalainen jalkapallomaalivahti
Benoît Debie (s. 1968), belgialainen elokuvaaja
Benoît Duteurtre (1960–2024), ranskalainen romaanikirjailija, esseisti ja musiikkikriitikko
Benoit-Olivier Groulx (s. 2000), kanadalainen jääkiekkoilija
Benoît Hamon (s. 1967), ranskalainen poliitikko, ministeri ja europarlamentaarikko
Benoît Jacquot (s. 1947), ranskalainen elokuvaohjaaja ja käsikirjoittaja
Benoît Lamy (1945–2008), belgialainen elokuvaohjaaja, -käsikirjoittaja ja –tuottaja
Benoît Lutgen (s. 1970), belgialainen poliitikko ja europarlamentaarikko
Benoît Magimel (s. 1974), ranskalainen näyttelijä
Benoît Mandelbrot (1924–2010), ranskalainen matemaatikko
Benoît Mernier (s. 1964), belgialainen urkuri ja säveltäjä
Benoît Paire (s. 1989), ranskalainen tennisammattilainen
Benoît Pedretti (s. 1980), ranskalainen jalkapalloilija
Benoît Poelvoorde (s. 1964), belgialainen näyttelijä
Benoît Potier (s. 1957), ranskalainen liikemies ja yritysjohtaja
Benoît Pouliot (s. 1986), kanadalainen jääkiekkohyökkääjä
Benoît de Sainte-Maure (1100-luvulla), ranskalainen kirjailija
Benoît Sokal (s. 1954), belgialainen sarjakuvapiirtäjä ja videopelien kehittäjä
Benoît Tréluyer (s. 1976), ranskalainen kilpa-atoilija
Benoît Trémoulinas (s. 1985), ranskalainen jalkapalloilija, pelipaikaltaan  puolustaja
Benoît Verdickt (1884–1970), säveltäjä, kuoromestari ja pedagogi.
Benoît paikannimissä

Nimi Benoît esiintyy myös seuraavissa Ranskan kuntien nimissä:
Saint-Benoît-sur-Loire, ranskalainen kunta Centre-Val de Loiren hallintoalueella Loiret'n departementissa
Saint-Benoît-du-Sault, ranskalainen kunta Centre-Val de Loiren hallintoalueella Indren departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Benoit”, voi hakea sivunnimihaulla, laajalla sivunnimihaulla tai tekstihaulla.
Angela Hammitzsch

Angela Hammitzsch (1939)
Angela Franziska Johanna Hammitzsch (o.s. Hitler, myöh. Raubal) (28. heinäkuuta 1883 Braunau am Inn, Itävalta – 30. lokakuuta 1949) oli Adolf Hitlerin sisarpuoli.
Angela Hitler oli isänsä Alois Hitlerin ja äitinsä Franziska Matzelbergerin toinen lapsi. Erottuaan ensimmäisestä vaimostaan Anna Glasl-Höreristä Alois oli mennyt naimisiin talouden keittäjättären Franziskan kanssa. Pariskunnalle oli syntynyt aiemmin poika Alois Hitler Jr. Franziska kuoli vain vuoden kuluttua Angelan syntymästä ja Alois naikin pian Franziskaa seuranneen kodinhoitajan ja serkkunsa Klara Pölzlin. Aloisin ja Klaran kaksi ensimmäistä lasta kuolivat alle kahden vuoden iässä. Kolmas lapsi Adolf jäi henkiin ja sisarukset kiintyivät toisiinsa. Angela on ainoa sisaruksista, jonka Adolf mainitsi kirjassaan Taisteluni (saks. Mein Kampf).
Angelan isä kuoli 1903 ja äitipuoli 1907. Noihin aikoihin Angela meni naimisiin verovirkailija Leo Raubalin kanssa ja pariskunta sai kolme lasta. Poika, joka sai nimekseen myös Leo syntyi 1906. Tytär Angelika Maria syntyi 1908 ja toinen tytär Elfriede 1910.
Adolf ja Angela eivät pitäneet juurikaan yhteyttä noin kymmeneen vuoteen. Adolf eli köyhää kiertolaisen elämää aluksi Wienissä ja myöhemmin Münchenissä. Ensimmäisen maailmansodan puhjettua hän liittyi Saksan armeijaan. Todennäköisesti vasta sodan jälkeen 1919 Angela otti yhteyttä uudestaan armeijasta kotiutuvaan veljeensä, joka nousi pikkuhiljaa Saksan kansallissosialistisen työväenpuolueen johtajaksi.
Puolueen noustua epäonnistuneen oluttupavallankaappauksen aiheuttamasta alennustilasta Adolf Hitler alkoi ansaita mukavasti puoluejohtajana ja myös ”poliittisen omaelämäkertansa” Mein Kampfin rojalteilla. Hitler osti Obersalzbergista itselleen maalaisasunnon ja kutsui Angelan tyttärineen hoitamaan taloa 1928. Vanhemmasta tyttärestä Angelika ”Geli” Raubalista tuli pian enonsa suojatti. Monien historioitsijoiden mukaan Adolf Hitlerillä ja Gelillä oli suhde, joka päättyi Gelin itsemurhaan 1931.
Pian tapauksen jälkeen Angela lähti Obersalzbergista ja muutti Dresdeniin. Adolf katkaisi suhteensa Angelaan ja ei osallistunut edes tämän häihin, kun Angela meni naimisiin dresdeniläisen professori Martin Hammitzschin kanssa. Toisen maailmansodan aikana sisarukset pitivät kuitenkin jonkin verran yhteyttä. Angela toimi välittäjänä Hitlerin ja muun suvun välillä, koska Hitler ei halunnut kontaktia sukulaisiinsa. Vuonna 1941 Angela myi kirjoittamansa muistelmat yhteisistä vuosistaan Adolf Hitlerin kanssa Eher Verlag -kustantajalle. Hän ansaitsi kirjalla 20 000 valtakunnanmarkkaa.
Dresdenin tuhouduttua liittoutuneiden pommituksissa sodan viimeisenä keväänä Hitler muutti Angelan jälleen Berchtesgadeniin, jotta tämä välttyisi jäämästä puna-armeijan vangiksi. Hän myös myönsi sekä Angelalle että nuoremmalle sisarelleen Paulalle 100 000 markan avustuksen ja määräsi testamentissaan heille maksettavaksi 1 000 markan suuruisen eläkkeen kuukausittain. Sodan jälkeen Angela puhui veljestään lämpimästi ja julisti uskovansa, että Hitler olisi lakkauttanut keskitysleirit, mikäli olisi tiennyt mitä niissä tapahtuu.
Bahrain kesäparalympialaisissa 2000

Bahrain osallistui Sydneyn kesäparalympialaisiin vuonna 2000 joukkueella, johon kuului kolme urheilijaa, jotka osallistuivat voimanostoon ja yleisurheiluun. Kyseessä oli maan viides esiintyminen paralympialaisissa, ja maa saavutti kisoissa yhden hopean ja yhden pronssin.
Mitalistit > Hopeaa

Ayman Al Heddi - Miesten kiekonheitto (Luokka:F51)
Mitalistit > Pronssia

Ahmed Kamal - Miesten keilanheitto (Luokka:F51)
Joukkue > Voimanosto

Hassan Al Derazi - Miesten alle 67,5 kg
Joukkue > Yleisurheilu

Ayman Al Heddi - Miesten keilan- ja kiekonheitto (Luokka:F51)
Ahmed Kamal - Miesten keilan- ja kiekonheitto (Luokka:F51)
Angela East

Angela East on brittiläinen sellisti. Hän syntyi musikaaliseen perheeseen, aloitti musisoinnin 4-vuotiaana ja sai 14-vuotiaana Arts Councilin Suggia-palkinnon, jonka turvin pääsi opiskelemaan Muriel Taylorin johdolla. Tämän jälkeen hän lähti Royal Academy of Musiciin opiskelemaan ensin Derek Simpsonin, sittemmin André Navarran ja Christopher Buntingin johdolla.
Esiinnyttyään alun perin nykyaikaisen sellon soittajana East hankki vuonna 1979 barokki-instrumentin varhaisen musiikin tunnettavuutta edistäneen liikkeen inspiroimana. Hän pääsi esiintymään John Eliot Gardinerin johtaman English Baroque Soloists -kokoonpanon kanssa muun muassa La Scalaan, Sydneyn oopperataloon ja Carnegie Halliin. East perusti vuonna 1990 monisoittimisen The Revolutionary Drawing Room -kokoonpanoon, joka teki kahdeksan levytystä Luigi Boccherinin ja Gaetano Donizettin jousikvarteteista CPO Records -levymerkille. Stanley Sadie valitsi yhden näistä levyistä Gramophone-lehden Critics' Choice -tunnustuksen saajaksi.
East on myös pitänyt resitaaleja ja toiminut vuodesta 1997 barokkiyhtye Red Priestin jäsenenä. Hän on pitkään opettanut yksityisesti. Hän on esiintynyt kaikkiaan sadoilla levytyksillä.
Alvarihärkki

| Alvarihärkki |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Kohokkikasvit Caryophyllaceae
Suku::  Härkit Cerastium
Laji::  pumilum
Kaksiosainen nimi
 Cerastium pumilum  Curtis 
Katso myös
   Alvarihärkki Commonsissa 
Infobox OKVirheellinen NIMI-arvo: 
Alvarihärkki (Cerastium pumilum) on härkkeihin kuuluva yksivuotinen kohokkikasvilaji. Se on 3–20 senttimetriä korkeaksi kasvava pieni ruoho, joka on nystykarvainen, tummanvihreä, usein punasävyinen. Kukintona on viuhko, jossa on 3–18 kukkaa, terälehdet ovat valkoiset, vain hieman verholehtiä pidempiä. Hedelmänä on kota, joka on kooltaan kuudesta kahdeksaan millimetriä.
Alvarihärkkiä esiintyy alkuperäisenä Euroopassa ja lähialueilla, Välimeren ja Mustanmeren ympärillä. Pohjoismaissa lajia esiintyy Etelä-Ruotsissa ja Tanskassa, yleisimmin Ruotsin Gotlannissa ja Öölannissa. Alvarihärkki kasvaa alvarisoraikoilla ja kalkkikallioilla.
Aiheesta muualla

United States Department of Agriculture (USDA): Cerastium pumilum (englanniksi)
Amol

| Amol (آمل, Āmol) |
| --- | --- |

 Amol
 Koordinaatit: 36.470°N, 52.347°E 
Valtio:  Iran
Provinssi:  Mazandaran
Väkiluku (2011)  ():  219 915
Aikavyöhyke:  UTC+3:30
 
 www.amol.ir 
Infobox OKVirheellinen NIMI-arvo: 
Amol (pers. ‏آمل‎, Āmol) on kaupunki Pohjois-Iranin Mazandaranin provinssissa, noin 20 kilometriä Kaspianmeren etelärannan eteläpuolella, Harhāz-joen varrella.
Kaupungin väkiluku on kasvanut seuraavasti: 22 251 (1956), 40 076 (1966), 68 963 (1976), 118 242 (1986), 139 923 (1991), 159 092(1996), 199 698 (2006) ja 219 915 (2011).
Aiheesta muualla

Kuvia tai muita tiedostoja aiheesta Amol Wikimedia Commonsissa
Albert Hammond (nuorempi)

| Albert Hammond Jr>  |
| --- | --- |
 Hammond esiintymässä vuonna 2018
Henkilötiedot
Syntynyt: 9. huhtikuuta 1980 (ikä 44)
Muusikko
Taiteilijanimi:  AHJ
Laulukielet:  englanti
Aktiivisena:  1999–
Tyylilajit:  alternative rock, post-punk revival
Soittimet:  kitara, laulu, koskettimet
Yhtyeet:  The Strokes
Levy-yhtiöt:  Rough Trade Records 
Aiheesta muualla
alberthammondjr.com
  [ Muokkaa Wikidatassa ] [ ohje ]  
Albert Louis Hammond (s. 9. huhtikuuta 1980 Los Angeles, Kalifornia) on yhdysvaltalainen muusikko, joka tunnetaan parhaiten newyorkilaisen rockyhtye The Strokesin kitaristina. Hän on myös julkaissut neljä sooloalbumia, Yours To Keep (2006), ¿Cómo Te Llama? (2008), Momentary Masters (2015) ja Francis Trouble (2018).
Osittain argentiinalainen Hammond nuorempi on laulaja Albert Hammondin poika. Pojan ollessa kolmentoista, isä lähetti hänet yksityiskouluun Sveitsiin. Siellä hän tapasi Julian Casablancasin, tulevan yhtyekumppaninsa.
Vuonna 1998 Hammond muutti Los Angelesista New Yorkiin. Siellä hän tapasi nuoruudenystävä Julian Casablancasin, jonka yhtye The Strokes oli vailla kitaristia. Yhtye soittaa nykyäänkin samalla kokoonpanolla, eli Hammondin lisäksi laulaja Julian Casablancas, kitaristi Nick Valensi, basisti Nikolai Fraiture sekä rumpali Fabrizio Moretti.
Nykyään Hammond on kihloissa The Pierces-yhtyeessä vaikuttavan Catherine Piercen kanssa.
Hän levytti kaksi ensimmäistä sooloalbumia Rough Trade Recordsille ja sen jälkeen AHJ -EP:n hänen yhtyekumppaninsa Casablancasin omistamalle Cult Records -yhtiölle. Viimeisin albumi, Francis Trouble on levytetty Red Bull Recordsille. Vuoden 2019-alussa Hammond julkaisi "Fast Times"-singlen, jonka musiikkivideo on Francis Trouble -kiertueen lopetus.
Musiikki ja sooloura

Vaikka Hammond tunnetaan lähinnä rytmikitaristina, hän soittaa myös sooloja. Yleensä Hammond käyttää valkoista Fender Stratocasterin kitaraa, mutta on nähty soittavan Nick Valensin Les Paul juniorilla.
Yhtyeen laulaja Julian Casablancas kirjoittaa suurimman osan kappaleista, mutta Hammond osallistuu myös välillä kirjoittamiseen. Kaksikko on kirjoittanut yhdessä muun muassa kappaleen ”Automatic Stop”. Hammond on tehnyt muutaman, lähinnä instrumentaalisen kappaleen (osa niistä on päätynyt Hammondin soololevylle, tosin eri nimellä ja paranneltuna). Eräs kappaleista kuullaan The Strokesin kuvaamalla kiertuevideolla, joka on nimeltään ”In Transit”. Hammond kirjoitti kappaleen ajatellen sen pääsevän The Strokesin levylle, mutta muu yhtye ei 
halunnut sitä. Yhtyeen ensimmäinen yhdessä levytetty kappale, ”Elephant Song” on myös Hammondin kirjoittama. Tätä kappaletta ei kuulla millään levyllä, mutta siitä on studioversio ja sitä soitettiin yhtyeen ensimmäisillä keikoilla.
Aiheesta muualla

Wikimedia Commonsissa on kuvia tai muita tiedostoja aiheesta .
The Strokesin virallinen kotisivu
Albert Hammond (nuorempi) Myspacessa (englanniksi)
The Strokes
| --- | --- |
Studioalbumit:   Is This It  Room on Fire  First Impressions of Earth  Angles  Comedown Machine  The New Abnormal 
EP:t:   The Modern Age  Future Present Past 
Singlet:   ”Hard to Explain”  ”Last Nite”  ”Someday”  ”12:51”  ”Reptilia”  ”The End Has No End”  ”Juicebox”  ”Heart in a Cage”  ”You Only Live Once”  ”Under Cover of Darkness”  ”Taken for a Fool”  ”All the Time”  ”At the Door”  ”Bad Decisions”  ”Brooklyn Bridge to Chorus” 
Muuta:   Diskografia  Kappaleet
Aleksanteri Hinkkanen

Aleksanteri Hinkkanen (30. huhtikuuta 1903 Parikkala – 16. syyskuuta 1982 Helsinki) oli opettaja ja kouluneuvos, joka myös muun muassa toimitti kansa- ja peruskoulun lakikokoelmat.
Henkilöhistoria

Aleksanteri Hinkkasen vanhemmat olivat räätäli Paavo Hinkkanen ja Anna Kaljunen ja puoliso vuodesta 1948 Lea Rakel Tellervo Huttunen. Hinkkanen valmistui kansakoulunopettajaksi 1930, tuli ylioppilaaksi 1934, valmistui filosofian kandidaatiksi 1938 ja lisensiaatiksi 1944 ja väitteli filosofian tohtoriksi 1945. Hän toimi opettajana Hämeenlinnassa 1930–1931 ja Turussa 1931–1944, Oulun piirissä hän oli vt. kansakouluntarkastaja 1944–1945 sekä tarkastaja Lappeenrannan ja Imatran piireissä ja Jyväskylässä 1945. Kouluneuvos opetushallituksen kansanopetusosastolla Hinkkanen oli vuodesta 1945 ja osaston päällikkö 1965–1969. Hän toimi 1940-luvun vaihteessa myös Turun yliopiston psykologian assistenttina.
Julkaisuja

Koulumenestys ja elämänura: tutkimus Turun Suomalaisen Klassillisen Lyseon oppilaista vv. 1888–1917, 1944
Keski-Karjala: Kotiseutulukemisto, 1958, toim. Toivo J. Karttunen, Aleksanteri Hinkkanen
Uusi kansakoululainsäädäntö, 1959, (6. uudistettu painos 1972)
Peruskoulun lainsäädäntö, 1973